recursal/SuperWikiNEXT-32B huggingface dataset:
कालमेह ज्वर से संक्रमित कोशिका
मलेरिया मच्छरों के नियन्त्रण में हवाई जहाज द्वारा किया गया छिडकाव
मलेरिया मच्छरों के नियन्त्रण में हवाई जहाज ठोकरें

**कालमेह ज्वर** (Black water fever) अथवा **मलेरियल हीमोग्लोबिन्युरिया** (malarial hemoglobinuria) घातक तृतीयक मलेरिया के कई आक्रमण के उपरांत उपद्रव के रूप में होता है। इसमें मूत्र का रंग काला या गहरा लाल हो जाने से इसका नाम 'कालमेह ज्वर' रखा गया है।

परिचय
-----

इस रोग में रक्त के कणों में से तीव्रता से हीमोग्लोबिन पृथक् हो जाता है (hemolysis), जिससे मूत्र काला हो जाता है, ज्वर आ जाता है, कामला और रक्तन्यूनता हो जाती है तथा वमन होने लगता है। ज्वर प्राय: सर्दी लगने पर होता है। कमर में पीड़ा और आमाशय में कुछ कष्ट हो जाता है। २४ घंटे में रक्त में ५० प्रतिशत की कमी हो जाती है और रक्तचाप कम हो जाता है। 

रोग के दो रूप होते हैं—मृदु और तीव्र। मृदु में ज्वर जाड़ा लगकर आता है। मूत्र में रक्त होता है। ज्वर बहुत तीव्र नहीं होता। रोगी तीन चार दिन में ठीक हो जाता है और तब मूत्र निर्मल हो जाता है। तीव्र रूप में ज्वर बड़ी तीव्रता से आता है और बहुत अधिक हो जाता है। मस्तिष्क ठीक काम नहीं करता, रोगी मूर्छित हो जाता है (uremia) और अन्त में उसकी मृत्यु हो जाती है।

कालमेह ज्वर अधिकतर उन्हीं स्थानों में होता है जहाँ मलेरिया उग्र रूप में बराबर पाया जाता है, जैसे भारतवर्ष, उष्ण अफ्रीका, दक्षिण-पूर्वीय यूरोप, दक्षिणी अमरीका और दक्षिण-पूर्वीय ए॰िया तथा न्यूगाइना आदि।

यदि रोगी के रक्त की परीक्षा आक्रमण के आरम्भ में की जाए॰तो उसमें घातक तृतीयक मलेरिया के जीवाणु मिल जाते हैं। कहा जाता है कि कालमेह ज्वर कुनैन और कैमोक्वीन अधिक काल तक देने से हो जाता है। रिलैप्सिंग ज्वर और पीत ज्वरय से इसका भेद समझना चाहिए।

चिकित्सा
--------

रोगी को बिस्तर पर रखना चाहिए। जब मलेरिया ज्वर हो तब उसकी पूर्ण चिकित्सा करनी चाहिए॰और कुनैन आवश्यक से अधिक मात्रा में न देकर पैत्युड्रिन का उपयोग करना चाहिए।
**मिज़ो समझौता** (Mizo Accord) भारत सरकार और मिज़ो नैश्नल फ़्रन्ट (ऍम॰ऍन॰ऍफ़॰) के बीच ३० जून १९८६ को हुआ एक समझौता था। ऍम॰ऍन॰ऍफ़॰ ने १९५० के दशक में भारत-सरकार के मिज़ोरम के प्रति ग़ैर-संवेदनशील प्रशासन से उत्तेजित होकर एक अलगाववादी अभियान आरम्भ किया था। हालांकि यह अभियान असफल था लेकिन इसके कारण मिज़ो समाज विस्तृत हिन्सा से पीड़ित था। इस समझौते के अंतरगत ऍम॰ऍन॰ऍफ़॰ ने भारतीय संविधान के तहत कार्य करने की घोषणा करी और हिन्सा त्याग दी। भारत सरकार ने बदले में ऍम॰ऍन॰ऍफ़॰ से सम्बन्धित उग्रवादियों को मुख्यधारा में प्रवेश करवाने की सहायता की घोषणा करी। मिज़ोरम को संघक्षेत्र से बढ़ाकर पूर्ण राज्य का दर्जा दे दिया गया।

समझौता मिज़ोरम में शान्ति लाने में सफल रहा और वहाँ उग्रवाद लगभग ख़त्म हो गया। ऍम॰ऍन॰ऍफ़॰ एक राजनैतिक दल के रूप में जारी रही और उसके नेता, पू लालडेन्गा, मिज़ोरम के मुख्यमंत्री रहे। मिज़ोरम में तेज़ी से विकास हुआ है और अब उसका साक्षरता दर लगभग केरल के बराबर और सभी अन्य भारतीय राज्यों से ऊँचा है।

इन्हें भी देखें
---------------

* मिज़ोरम

सन्दर्भ
-------

1. ↑  Chatterjee S (1994). Making Of Mizoram. Md Publications Pvt Ltd, India, pp.320-324. ISBN 978-81-85880-38-9
2. ↑  Nunthara C (2002). Mizoram: Society And Polity. Indus Publishing Company, India, pp. 290-293. ISBN 978-81-7387-059-0
3. ↑  Banner of Revolt: Angami Zapu Phizo & Laldenga Archived 2015-09-24 at the Wayback Machine, Sanjoy Hazarika, इंडिया टुडे, *... 1986 when Rajiv Gandhi hammered out a deal that ended the fighting. Mizoram became a full Indian state and Laldenga its interim chief minister before his MNF won the first elections to the state legislature ...*
बाइबल के उत्पत्ति (Genesis/जेनेसिस) अध्याय में आदम और ईव के प्रथम दो पुत्रों के नाम **क़ाइन** (Cain) और **हाबिल** है। ज्येष्ठ पुत्र का नाम क़ाइन (अर्थात् लाभ) रखा गया है और वह किसान है जबकि हाबिल एक गड़ेरिया। क़ाइन का ईश्वर पर अधूरा विश्वास था अत: ईश्वर ने क़ाइन की अपेक्षा उसके भाई हाबिल के बलिदान को अधिक पसंद किया था। यह देखकर क़ाइन ने ईर्ष्यावश अपने अनुज हाबिल का वध किया था। फलस्वरूप ईश्वर ने क़ाइन को यायावर की तरह पृथ्वी पर भटकने का शाप देने के साथ-साथ उसे पश्चात्ताप करने का भी अवसर प्रदान किया था। क़ाइन उन विधर्मी मनुष्यों का प्रतीक है जो भक्तों से ईर्ष्या करते हैं।

बाइबिल के वृत्तान्त में क़ाइन विषयक अनेक परम्परागत दन्तकथाओं का सहारा लिया गया और उसमें यायावर जातियों की सभ्यता का भी चित्रण हुआ है। इस वृत्तान्त की मुख्य धार्मिक शिक्षा इस प्रकार है–

* (१) आदम के कारण इस पृथ्वी पर पाप का प्रवेश हुआ था (देखें, आदिपाप) जिससे क़ाइन ने अपने पिता की अपेक्षा और घोर पाप किया था;
* (२) सर्वज्ञ एवं परमदयालु ईश्वर पाप का दंड देकर पश्चात्ताप के लिए भी समय देता है;
* (३) मनुष्य द्वारा निष्कपट हृदय से चढ़ाया हुआ बलिदान ही ईश्वर को ग्राह्य हैं;
* (४) मनुष्य को यह अधिकार नहीं है कि वह किसी दूसरे मनुष्य का वध कर सके।
**सैयद क़ाईम अली शाह**, एक पाकिस्तानी राजनीतिज्ञ, सिंध के तीन बार निर्वाचित मुख्यमंत्री और पाकिस्तान पीपुल्स पार्टी सिंध के प्रमुख हैं। वे पूर्व उद्योग मंत्री और मंत्री कश्मीर भी रह चुके हैं। वे  ख़ैरपुर से पाकिस्तान पीपल्स पार्टी के सिंध विधानसभा में निर्वाचित हुए।

प्रारंभिक जीवन
--------------

काइम अली शाह, रमजान अली शाह गिलानी के घर पैदा हुए। नाज़ हाई स्कूल से प्रारंभिक शिक्षा पूरी करने के बाद उनका विवाह हो गई।
उन्होंने अपनी बीए की सिक्षा, कराची विश्वविद्यालय से पूरी की। एसएम लाॅ कॉलेज से कानून की डिग्री हासिल की। वे जुल्फिकार अली भुट्टो के अत्यंत करीबी सहयोगियों में शुमार हैं।

राजनीतिक जीवन
-------------

ख़ैरपुर जिला परिषद के सभापति चुने जाने के बाद 1967 में वे जुल्फिकार अली भुट्टो की पार्टी पाकिस्तान पीपुल्स पार्टी में शामिल हो गए।
1970 के चुनाव में उन्होंने  ख़ैरपुर में गौस अली शाह को हराकर जीत हासिल की जिसके बाद जुल्फिकार अली भुट्टो ने उन्हें अपने मंत्रिमंडल में शामिल कर लिया।
1977 में जिया उल हक की सत्ता में आने के बाद उन्हें गिरफ्तार कर लिया गया परंतु वे पीपुल्स पार्टी के वफादार रहे।
इसी तरह 1990, 1993, 2002 और 2008 के चुनावों में भी वे विजेता रहे। उन्हें तीन बार मुख्यमंत्री सिंध होने का गौरव प्राप्त है।

इन्हें भी देखें
---------------

* पाकिस्तान पीपल्स पार्टी
* सिंध के मुख्यमंत्री

सन्दर्भ
-------

1. ↑

बाहरी कड़ियाँ
-------------
**केन्द्रीय खाद्य प्रौद्योगिकी अनुसंधान संस्थान** (अंग्रेज़ी : सेन्ट्रल फ़ूड रिसर्स इंस्टीट्यूट) कर्नाटक राज्य में मैसूर में स्थित एक संस्थान है।

**केंद्रीय खाद्य प्रौद्योगिक अनुसंधान संस्थान** (सी.एफ.टी.आर.आई), मैसूर (वैज्ञानिक एवं औद्योगिक अनुसंधान परिषद, नई दिल्ली की एक संघटक प्रयोगशाला) सन्‌ 1950 में संस्थापकों की दूरदर्शिता और खाद्य विज्ञान और प्रौद्योगिकी के क्षेत्र में उच्च अनंसुधान एवं विकास कार्य के प्रति समर्पित उत्साही वैज्ञानिकों के नेटवर्क के कारण अस्तित्व में आयाI संस्थान की सस्ती परन्तु प्रभावशाली प्रौद्योगिकियों का विकास, देशी कच्चे माल का उपयुक्त एवं प्रभावपूर्ण उपयोग, जैव प्रौद्योगिकियाँ, विशेषकर एकीकृत प्रविधियों का विकास, संपूर्ण प्रौद्योगिकी के लिए उच्च स्तरीय अनुसंधान प्रयास, खाद्य सुरक्षा, सभी वर्गों की जनता के लिए पोषण इत्यादि विषयों की ओर विशेष रूझान रहा है I

संस्थान को अपने अनुसंधान एवं विकास कार्य बढाने और वैश्वीकरण से टक्कर के कारण राष्ट्रीय और अंतर्राष्ट्रीय एजेंसियों द्वारा बाह्यत: निधिक कई परियोजनाओं से बड़ा लाभ प्राप्त हुआ है। खाद्य उद्योग में बढ़ती पूँजी निवेश के साथ देश में प्रस्तुत परिदृश्य बड़ा उत्साहवर्धक है जिसका शहरी बजार में पर्यावरणानुकूल प्रौद्योगिकियों द्वारा प्रसंस्कृत खाद्य पदार्थों के लिए, विशेष रूप से पारंपरिक खाद्यों के लिए शीघ्र गति से विस्तार हो रहा है I

इंस्टिच्यूट ऑफ फूड़ टेकनालजिस्ट्‌स (यू एस ए), संयुक्त राष्ट्र विश्र्वविद्यालय (टोकियो), यूरोपीय आर्थिक आयोग (बेल्जियम), नेशनल साइन्स फाउण्डेशन (यूएसए) जैसे कई और अन्य अंतर्राष्ट्रीय संस्थानों के जरिए पोषित मानव संसाधन विकास एवं अ. & वि. साझेदारी के क्षेत्र में सीएफटीआरआई की भूमिका हमेशा ऊंची रही है। सीएफटीआरआई आईएसओ 9001-2008 और आई एस ओ 14001:2004 संगठन होने के अलावा इसे नमूनों के रसायन एवं जैविकी परीक्षणों के लिए एनएबीएल प्रत्यायन भी प्राप्त है I 

विज्ञान एवं प्रौद्योगिकी के क्षेत्र में उत्कृष्टता हासिल करने के लिए संबंधित उद्योगों और एजेंसियों के साथ स्थायी साझेदारी करने और दीर्घकालीन अप्रतिम प्रौद्योगिकी के विकास के लिये प्रायोजित, परामर्शी अनुसंधान और व्यापारिक अनुबंध के साथ-साथ खाद्य विज्ञान एवं प्रौद्योगिकी क्षेत्र में अतुलनीय प्रौद्योगिकी विकसित करने में संस्थान की विलक्षण क्षमताओं का विशेष महत्च है। 

इस उत्साहवर्धक वातावरण ने सीएफटीआरआई को समेकित रूप से अपनी उत्कृष्ट क्षमताओं का विकास करने और अनुकूल, किफायती एवं उपयुक्त प्रौद्यागिकियों के जरिए अपने अनुसंधान एवं विकास को लोगों तक पहुंचाते हुए प्रतिबद्धता के साथ विश्व के एक अग्रणी अनुसंधान एवं विकास संस्थान के रूप में स्थान पाने हेतु प्रयासरत है I

बाहरी कड़ियाँ
-------------

* **केन्द्रीय खाद्य प्रौद्योगिक अनुसंधान संस्थान** का जालघर
| **क़ादिसियाह​ القادسية‎ / Qadisiyyah** |
| --- |
| मानचित्र जिसमें क़ादिसियाह​ القادسية‎ / Qadisiyyah हाइलाइटेड है |
| सूचना |
| **राजधानी** : | दिवानियाह​ |
| **क्षेत्रफल** : | ८,१५३ किमी² |
| **जनसंख्या**(2015): • घनत्व : | 1,800,000 १२१.४९/किमी² |
| **उपविभागों के नाम:** | ज़िले |
| **उपविभागों की संख्या:** | ४ |
| **मुख्य भाषा(एँ):** | अरबी |

**क़ादिसियाह​ प्रान्त** (अरबी: القادسية‎), जिसका औपचारिक नाम अरबी भाषा में **मुहाफ़ज़ात​ अल-क़ादिसियाह​** ( محافظة القادسية‎) है, इराक़ का एक प्रान्त है।

नाम का उच्चारण
--------------

ध्यान दें कि 'क़ादिसियाह​' में बिंदु-वाले 'क़' का उच्चारण बिना-बिंदु वाले 'क' से मिलता-जुलता लेकिन थोड़ा सा भिन्न है। 'क़' का उच्चारण 'क़ीमत' और 'क़रीब' जैसे शब्दों में मिलता है।

इतिहास
------

अरब प्रायद्वीप में इस्लाम उभरने के बाद अरब मुस्लिम अरब फ़ौजों ने ईरान के सासानी साम्राज्य पर आक्रमण किया। अल-क़ादिसियाह​ का ऐतिहासिक शहर उस साम्राज्य के अधीन था लेकिन इसपर ६३६ ईसवी में रशीदुन खिलाफत (Rashidun Caliphate) की अरब फ़ौजों ने हमला बोला। सासानियों ने उस से भी बड़ी सेना उन्हें खदेड़ने के लिए भेजी, लेकिन जीत अरबों की हुई। यह ईरान पर अरब जीत और उसके इस्लामीकरण की एक महत्वपूर्ण कड़ी मानी जाती है।

प्रान्त की स्थापना
------------------

१९७६ से पहले यह दिवानियाह​ प्रान्त का हिस्सा हुआ करता था। उस प्रान्त को बांटकर नजफ़ प्रान्त, क़ादिसियाह​ प्रान्त और मुसन्ना प्रान्त बनाए गए।

लोग
---

इस प्रान्त के लगभग सभी लोग शिया इस्लाम के अनुयायी अरब जाति के लोग हैं।

ज़िले
-----

प्रान्त के ज़िले इस प्रकार हैं:

* अफ़क़​ (Afaq, अरबी: عفك‎)
* अल-शामिया (Al-Shamiya, अरबी: الشامية‎)
* दिवानियाह​ (Diwaniya, अरबी: الديوانية‎)
* हमज़ाह​ (Hamza, अरबी: الحمزة‎)

इन्हें भी देखें
---------------

* इराक़ के प्रान्त

सन्दर्भ
-------

1. ↑  Withdrawal from Iraq: Assessing the Readiness of Iraqi Security Forces Archived 2014-04-09 at the Wayback Machine, Anthony H. Cordesman, Adam Mausner, pp. 69, CSIS, 2009, ISBN 978-0-89206-553-0, *... Qadissiya ... %Sunni 0 %Shia 100 %Other 0 ...*

| * दे
* वा
* सं
इराक़ के प्रान्त |
| --- |
| बग़दाद  • 
बाबिल  • 
सलाहुद्दीन  • 
करबला  • 
दियाला  • 
नजफ़  • 
वासित  • 
अनबार  • 
मयसान  • 
नीनवा  • 
बसरा  • 
दोहूक  • 
ज़ी क़ार  • 
अरबील  • 
मुसन्ना  • 
करकूक  • 
क़ादिसियाह​  • 
सुलयमानियाह |  |
**अमर बिन आस** की सेना के नेतृत्व में मिस्र पर मुस्लिम विजय 639 और 646 ईस्वी के बीच हुई थी और राशिदून ख़िलाफ़त द्वारा इसकी देखरेख की गई थी। इसने मिस्र पर रोमन शासन की सात-शताब्दी लंबी अवधि को समाप्त कर दिया जो 30 ईसा पूर्व में शुरू हुआ था। देश में बाइज़ेंटाइन साम्राज्य  हिल गया था, क्योंकि बाइज़ेंटाइन सम्राट हेराक्लियस द्वारा पुनर्प्राप्त किए जाने से पहले मिस्र को 618-629 में सासानी साम्राज्य द्वारा एक दशक तक जीत लिया गया था और कब्जा कर लिया गया था । खिलाफत ने बीजान्टिन की थकावट का फायदा उठाया और हेराक्लियस द्वारा अपनी विजय के दस साल बाद मिस्र पर कब्जा कर लिया।

मिस्र पर मुस्लिम विजय
---------------------

मिस्र पर मुस्लिम विजय के प्रारंभ काल में मिस्र पर वाइजेँटाइन या पूर्वी रोमन साम्राज्य था जिसकी राजधानी कांस्टेटिनोपल थी इसी दौरान दिसम्वर 639 ईस्वी में खलीफा हजरत उमर केवल चार हजार सैनिको के साथ मिस्र विजय अभियान पर आये थे सैनिको में अधिँकाश अरब जनजाति के थे जिन्हे किँदी कहा जाता था मुस्लिम सेना ने पहले पुलुसियम पर कब्जा कर लेती जो पूर्वी रोमन साम्राज्य का पूर्वी गेट माना जाता था इसी बीच धीरे धीरे अरब मुस्लिमों ने पूरे मिस्र पर कब्जा कर शासन स्थापित किया रोमनो को मिस्र से भगा दिया गया इसी कारण मिस्र सहित अफ्रिका महाद्दीप में इस्लामी संस्कृति का गहरा प्रभाव पड़ा और इस्लाम का तीव्र गति से प्रचार हुआ।

सन्दर्भ
-------


1. ↑  डॉक्टर किशोरी प्रसाद साहु (1979). "मेसोपोटामिया और मिस्र पर विजय". *पुस्तक: 'इस्लाम - उद्भव और विकास' Islam - The Origin and Development(Hindi)*: पृष्ठ १५४.
2. ↑   Haykal 1944, ch. 18
3. ↑  James Lindsay. *Daily Life in The Medieval Islamic World*. (Westport, CT: Greenwood Press,1957) Pg 3
मिस्र का साहित्य कि शुरूआत प्राचीन मिस्र से हुई है और यह कुछ ज्ञात साहित्यों में से एक है।साहित्य को विकसित करने वाली मिस्र पहली संस्कृति थी।

### प्राचीन

मिस्रियों ने पपीरस के साथ-साथ दीवारों,क़ब्रों,पिरामिडों और अधिक चिज़ों पर लिखा था।प्राचीन जेहिल साहित्य का अच्छा उदाहरण सिनहुए की कहानी है।अन्य प्रसिद्ध कार्यों में वेस्टकारड पपीरस और एबरस पेपरस शामिल हैं।केवल मनोरंजन उदेशयों के लिए मिथकों,कहानियॉं और आत्मकथाएं मौजूद थीं।आत्मकथा को मिस्र के साहित्य का सबसे पुराना रूप कहा जाता है।प्राचीन मिस्रियों के लेखन पर नाइल और ग्रीकों-रोमन कवियों का काफी प्रभाव था।शाही कब्रों में पाए गए वस्तुओं में लेबल और टेग पर पहली बार लिखा गया था।यह मुख्यत: लेखकों का व्यवसाय था, जिन्होंने पर अखं संस्थान में काम किया था।बाद के कार्योलयों,पुस्तकालयों और वेधशालाओं शामिल थे।
सीबेट (निर्देश) के रूप में जाना जाने वाली शैली,प्रसिद्ध प्रतिष्ठित लोगों से शिक्षाओं और मार्गदर्शन को विकसित करने के लिए किया गया था।

### इस्लामी

आठवीं शताब्दी तक मुस्लिम अरबों ने मिस्र पर कब्ज़ा कर लिया था।साहित्य और विशेष रूप से पुस्तकालय, मुस्लिम विजेता द्वारा लाया नए मिस्र के तहत पर चमका उठा।इस दौरान कई महत्वपूर्ण बदलाव हुए जो मिस्र के लेखकों कों प्रभावित करते थे।पेपरिस को कपड़ा और पेपर से बदल दिया गया था, और सुलेख एक लेखन प्रणाली के रूप में पेश किया गया था।इसके अलावा, लेखन का फ़ोकस लगभग पूरी तरह इस्लाम को स्थानांतरित कर दिया गया।

### आधुनिक

उन्नीसवीं सदी के उत्तरार्द्ध और बीसवीं सदी के शुरुआती दिनों में, अरबी दुनिया ने अल-नाहदा का अनुभव हुआ,एक पुनर्जागरण-एस्क आंदोलन जो साहित्य सहित जीवन के लगभग सभी क्षेत्रों को छुआ था।इस समय के सबसे महत्वपूर्ण आंकड़ों में से एक नागोईब महफौज, पहली मिस्र के साहित्य में नोबेल पुरस्कार जीतने के लिए।१९१४ में मोहम्मद हुसैन हाकाल ने ज़्यानाब को लिखा, जिसे पहले आधुनिक मिस्र और इस्लामिक उपन्यास माना जाता था।१९८५ के दशक के दौरान मिस्र में साहित्य का एक नया लेखन आंदोलन है।इस दशक के दौरान, युवाओं को सामाजिक-आर्थिक, सांस्कृतिक और राजनीतिक संकट का सामना करना पड़ा।1 9 80 के बाद से मिस्र की आबादी लगभग दोगुनी नहीं है और 2008 में 81 लाख लोगों ने न केवल ग्रामीण-शहरी प्रवास किया है,जिसने अरबी शब्द अल-मदुनी अल -'शवा'याह, या 'बेफिकि शहर' को काहिरा के चारों ओर ले जाने के लिए प्रेरित किया है, लेकिन बेरोजगारी उच्च बनी हुई है और अत्यधिक खर्च के बीच रहने वाले खर्च में वृद्धि हुई है।बदले में, गरीबी में रहने की कठिनाई ने नए मिस्र के साहित्य को प्रेरित किया है, जो कि संकट पर केंद्रित है, अर्थात तर्कसंगत और विघटित काम जो एक अलग विस्तार और अरब संस्कृति के साथ व्यक्तिगत विस्तार पर केंद्रित है। मिस्र के प्रकाशन उद्योग में उद्यमशीलता प्रकाशकों द्वारा एक महत्वपूर्ण उदाहरण के लिए, डार् शारकियात और दार मेरिट, जो कि नए लेखकों के लिए कम समस्याग्रस्त बाजार में पहुंच गए हैं, ने प्रदर्शनकारी रूप से बड़े पैमाने पर विकास किया है। साहित्यिक उत्पादन के इस बढ़ने ने परंपरागत विषयों के साथ प्रयोग किया है, व्यक्तिगत पर अधिक जोर दिया, प्रमुख राजनीतिक चिंताओं की अनुपस्थिति, और भाषा का अधिक परिष्कृत और विकसित उपयोग।नतीजतन, छोटे प्रकाशन घर, क्योंकि वे राज्य के स्वामित्व नहीं हैं, परंपरागत साहित्यिक संभ्रांत से प्रभावित नहीं हैं और मिस्र के लेखन के नए स्वाद का उत्पादन करते हैं।

|  |  |
| --- | --- |
| प्राधिकरण नियंत्रण | 
* वर्ल्डकैट
* एल॰सी॰सी॰एन॰: sh85041353
* एन॰के॰सी॰: ph119781

 |
कुचायकोट प्रखण्ड बिहार के गोपालगंज जिला का सबसे बडा़ प्रखण्ड है जिसमें 31 पंचायत है! कुचायकोट प्रखण्ड उतर प्रदेश सीमा से जुडा है, जहाँ जलालपुर समेकित चेक पोस्ट है! कुचायकोट प्रखण्ड में सरकारी सभी कार्यालय, तीन थाने कुचायकोट, गोपालपुर एवं बिश्वभरपुर है! कुचायकोट प्रखण्ड के सभी पंचायत में मध्य बिधालय, उच्च बिधालय है! कुचायकोट प्रखण्ड में एकयुप्रेशर परिषद प्रबुद्ध सोसाइटी संचालित है! कुचायकोट में दो सीबीएसई से एफिलिएट बिधालय है! कुचायकोट प्रखण्ड के मुख्य बाजार सासामुसा, नेचुआ जलालपुर, कुचायकोट, बलिवन, सिपाया है! कुचायकोट प्रखण्ड के दर्शनीय स्थल हनुमान मंदिर, बेलवा, बंगला मुखी माँ मंदिर भठवा, दुर्गा मंदिर नेचुआ जलालपुर, दुर्गा मंदिर मठिया हरदो, रामवृक्ष धाम नेचुआ जलालपुर, बुद्ध मंदिर नेचुआ जलालपुर, राम जानकी, शिव, दुर्गा मंदिर नेचुआ जलालपुर, शिव मंदिर भाषा नेचुआ जलालपुर, शिव मंदिर बंगरा, शिव मंदिर पहाडपुर, ठाकुर जी मंदिर अमवा बथना है! कुचायकोट प्रखण्ड में जलालपुर रेलवे स्टेशन, सिपाया रेलवे स्टेशन एवं सासामुसा रेलवे स्टेशन है!डा0 श्री प्रकाश बरनवाल सायटिका अस्पताल स्टेशन रोड नेचुआ जलालपुर एवं करमैनी रोड़ कुचायकोट बाजार में अवस्थित है जहाँ दूर दूर से सायटिका के ईलाज के लिए लोग आते है।कुचायकोट प्रखण्ड रेल एवं सड़क मार्ग से जुडा है!
**कस्तूरी बिलाव** (Civet), जिसे **गंधमार्जार** या **गंधबिलाव** भी कहा जाता है, एशिया और अफ्रीका के ऊष्णकटिबंधीय क्षेत्रों (विशेषकर वनों) में मिलने वाला एक छोटा, पतला, बिल्ली के आकार से मिलता-जुलता और अधिकतर निशाचरी स्तनधारी प्राणी होता है। कई जीववैज्ञानिक जातियों को सामूहिक रूप से कस्तूरी बिलाव बुलाया जाता है, जो सभी मांसाहारी गण के वाइवेरिडाए कुल की सदस्य हैं (हालांकि वाइवेरिडाए कुल की सभी जातियाँ कस्तूरी बिलाव नाम से नहीं जानी जाती)। कस्तूरी बिलावों में अपनी दुम के नीचे एक गंधग्रंथि से एक विशेष प्रकार की कस्तूरी गंध उत्पन्न करने की क्षमता होती है। यह आसानी से वृक्षों में चढ़ जाते हैं और आम तौर पर रात्रि में ही बाहर निकलते हैं।

कस्तूरी गंध के प्रयोग
---------------------

कस्तूरी बिलावों की कस्तूरी गंध के रसायनों को इत्र या कस्तूरी में मिलाकर बेचा जाता है। इसमें से सिवेटोन (Civetone) नामक कीटोन निकाला गया है। सुगंधित द्रव्यों के निर्माण में इसकी गंध प्रयुक्त होती है।

शारीरिक विशेषताएँ
-----------------

इनकी वैसी तो कई जातियाँ हैं जिनमें एक भारत का प्रसिद्ध बड़ा भारतीय कस्तूरी बिलाव (The Zibeth, Viverra zibetha) है, जो ऑस्ट्रेलिया से भारत और चीन तक फैला हुआ है। कद लगभग तीन फुट लंबा और 10 इंच ऊँचा होता है। रंग स्लेटी, जिसपर काली चित्तियाँ रहती हैं। दूसरा अफ्रीकी कस्तूरी बिलाव (African civet, Civette des civetta) है, जो इससे बड़ा ऊँचा तथा इससे गाढ़े रंग का और बड़े बालोवाला होता है। वैसे तो कस्तूरी बिलाव का शरीर बिल्ली जैसा होता है लेकिन इसका मुख कुछ-कुछ कुत्ते की भाँति आगे से खिंचा हुआ होता है। इनमें एक ग्रंथि होती है जिस से वह अपनी कस्तूरी जैसी महक पैदा करते हैं। ऐतिहासिक रूप से कस्तूरी बिलावों को मारकर उनकी ग्रंथि निकल ली जाती थी और उसका प्रयोग इत्तर बनाने के लिए किया जाता था। आधुनिक युग में जीवित पशु से ही बिना ग्रंथि निकले इस गंध के रसायन इकट्ठे किये जाते हैं।

इन्हें भी देखें
---------------

* वाइवेरिडाए
* बिन्तुरोंग या ऋक्ष बिडाल (Bear Cat)

सन्दर्भ
-------

1. ↑  Chisholm, Hugh, ed. (1911). "Civet". Encyclopædia Britannica. 6 (11th ed.). Cambridge University Press. p. 402.
2. ↑  East African mammals: an atlas of evolution in Africa, Volume 3, Part 1, University of Chicago Press, 1988, ISBN 978-0-226-43721-7.
मेक्सीको में एक चिट्ठी के लिफ़ाफ़े पर लाख पर लगी मोहर
**मोहरी लाख** (Sealing wax) एक प्रकार की मोम या मोम-जैसी सामग्री होती है जो पिघलने के बाद जल्दी से जम जाए और काग़ज़, वस्त्र या धातुओं से इस भांति चिपक जाए कि उसे हटाने पर उस में स्पष्ट तोड़े जाने के निशान दिखें। ऐसी मोम पर मोहर लगाकर चीज़ों को प्रमाणित करा जा सकता है। मसलन यदि एक मोहर केवल किसी अधिकारी के पास उपलब्ध हो (और उसकी नकल करना कठिन हो) तो किसी लिफ़ाफ़े में पत्र बंद कर के उसके खोल पर मोहर लगाई जाए तो मिलने वाले को यह प्रमाणित होता है कि लिफ़ाफ़े का पत्र सीधा उस अधिकारी द्वारा मान्य है। इसी तरह यदी कोई न्यायालय किसी कमरे पर ताला लगाकर उसपर मोहर लगा दे, तो बिना टूटी हुई मोहर से यह प्रमाणित होता है कि उस कमरे के भीतर के सामान में कोई छेड़खानी नहीं हुई है। इतिहास में, कभी-कभी इस मोम या लाख को पहचान देने के लिए उसमें आसानी से पहचानी जाने वाली सुगन्ध भी मिलाई जाती थी।

इन्हें भी देखें
---------------

* मोहर (चिन्ह)
* प्रमाणन

सन्दर्भ
-------

1. ↑  Tomlinson, C. ed. (1866). *Tomlinson's Cyclopaedia of Useful Arts*. London: Virtue & Co.सीएस1 रखरखाव: एक से अधिक नाम: authors list (link) सीएस1 रखरखाव: फालतू पाठ: authors list (link) Vol II, page 495.
|  |
| --- |
| Part of a series on |
| इस्लाम और ईमान |
| इस्लामईमानइहसान |
| 
Individuals |
| * **मूमिन** – *विश्वासी*
* **मुस्लिम** – *अल्लाह का शरणार्थी*
* **फ़ासिक़** – *खुला पापी, बुरा*
* **फ़ाजिर** – *पाप कर्मी (by action)*
* **काफ़िर** – *अविश्वासी*
* **मुनाफ़िक़** – *Hypocrite*
 |
| 
Groups |
| * **अहल अल-किताब**
* **अहल अल-फ़तराह**
 |
| 
Terms |
| * दीन
 |
| * दे
* वा
* सं
 |

**मूमिन** या **मोमिन** (अरबी : مؤمن mū'min ; स्त्रीलिंग مؤمنة मूमिनह) एक अरबी इस्लामी शब्द है, जिसे अक्सर कुरान में संदर्भित किया जाता है, जिसका अर्थ है "आस्तिक"।  यह उस व्यक्ति को दर्शाता है जिसने अल्लाह की इच्छा को पूर्ण रूप से प्रस्तुत किया है और विश्वास को दृढ़ता से अपने दिल में स्थापित किया गया है, यानी "वफादार मुस्लिम"। इसके अलावा, इसे इस्लाम में एक नाम और अल्लाह के नामों में से एक के रूप में प्रयोग किया जाता है।

कुरान में
---------

कुरान कहता है:

> 
> (अन-निसा 4:136) हे तुम जो विश्वास करते हो! अल्लाह में विश्वास करो, और उसके मैसेंजर (मुहम्मद), और पुस्तक (कुरान) जिसे उन्होंने अपने मैसेन्जर को भेजा है, और पवित्रशास्त्र जिसे उन्होंने पहले (उन लोगों) को भेजा था, और जो कोई अल्लाह, उसके एन्जिल्स में अविश्वास करता है, उनकी किताबें, उनके संदेशवाहक, और अंतिम दिन, तो वास्तव में वह दूर भाग गया है। 
> 
> 

यह आयत विश्वासियों को संबोधित करती है, उन्हें विश्वास करने के लिए प्रोत्साहित करती है, विश्वास के कई चरणों का अर्थ है।

मुस्लिम और मुमीन के बीच अंतर
----------------------------

मुहम्मद शब्द मुस्लिमवादी विश्वासियों का वर्णन करने के लिए कुरान में उपयोग किया जाने वाला पसंदीदा शब्द है।

निम्नलिखित आयत एक मुसलमान और आस्तिक के बीच भेद बताती है:

> (अल-हुजरात 49:14) रेगिस्तान के अरब कहते हैं, "हम विश्वास करते हैं।" (तु / मिनट ओओ) कहो: तुम विश्वास नहीं करते; बल्कि कहें, "हम इस्लाम का दावा करते हैं;" (एक स्लैम ना) विश्वास के लिए (अल- इमान यू) अभी तक आपके दिल में अपना रास्ता नहीं मिला है। परन्तु यदि आप ईश्वर और उसके प्रेरित का पालन करते हैं, तो वह आपको अपने किसी भी कार्य को खोने की अनुमति नहीं देगा, क्योंकि अल्लाह क्षमाशील, दयालु है। 
> 
>

मेमन लोग
--------

दक्षिण एशिया में, मुसलमानों ने लोहाना जनजाति से बदलकर मुमिन नाम को मेमन (या मोमिन) के रूप में अपने समुदाय के नाम के रूप में उच्चारण किया । दक्षिण एशिया के उत्तर पश्चिमी हिस्से से जातीय समूहों का संग्रह मेमन लोग पाकिस्तान में सिंध प्रांत और भारत के गुजरात राज्य में स्थित हैं।

यह भी देखें
-----------

* ईमान (अवधारणा)
* काफ़िर
* अल-मोमिनून
* मुहम्मद की पत्नियां
* अमीर अल-मूमिनीन
* मेमन लोग
* कथियावार से मेमन
* सिंधी मेमन
* कच्छी मेमन
* ओखाई मेमन

संदर्भ
------

1. ↑  "The Meaning of Mu'min". *QTafsir.com*. मूल से 14 मई 2014 को पुरालेखित. अभिगमन तिथि 18 July 2013.
2. ↑  "Quran Surah An-Nisaa ( Verse 136 )". मूल से 27 जनवरी 2018 को पुरालेखित. अभिगमन तिथि 29 अक्तूबर 2018.
3. ↑  "The Holy Qu'ran, Al-Hujurat 49:014". मूल से 27 जनवरी 2018 को पुरालेखित. अभिगमन तिथि 29 अक्तूबर 2018.
4. ↑  Goolam, Vahed (2006). "'Unhappily Torn by Dissensions and Litigations': Durban's 'Memon' Mosque, 1880-1930". *Journal of Religion in Africa*. **36**: 23–49.

बाहरी कड़ियाँ
-------------
**मुहम्मद शाह (ब्रुनेई)**(मृत्यु:14वीं सदी), (अंग्रेज़ी:Muhammad Shah of Brunei) ब्रुनेई का पहले सुल्तान था। पूर्व नाम 
अवांग अलक बेतर था जिसने 
ब्रुनेई सल्तनत की स्थापना की और संभवतः 1363 से 1402

तक इसका पहला सुल्तान था। मुहम्मद शाह की वंशावली स्पष्ट नहीं है, कई ऐतिहासिक स्रोतों पर आधारित है। 

ब्रुनेई की वर्तमान सल्तनत का गठन मुहम्मद शाह ने अपने भाइयों **अवांग पाटेह बरबाई** (ब्रुनेई के अहमद के रूप में भी जाना जाता है, ब्रुनेई के दूसरे सुल्तान के रूप में भी जाना जाता है) और **अवांग सेमौन** की मदद से किया था। उन्होंने 1368 से 1402 में अपनी मृत्यु तक शासन किया। 1360 के दशक की शुरुआत तक राजा अवांग अलक बेतार के रूप में शासन किया, उन्होंने टेमासिक के राजा (पुराने सिंगापुर) की बेटी से शादी करने के लिए इस्लाम धर्म अपना लिया था। 

1402 में मुहम्मद शाह की मृत्यु हो गई और सुल्तान अब्दुल मजीद हसन ने उनका उत्तराधिकारी बना लिया।

बाहरी कड़ियाँ
-------------

* सुल्तान ब्रुनेई

सन्दर्भ
-------

1. ↑  Jatswan S. Sidhu (22 December 2009). *Historical Dictionary of Brunei Darussalam*. Scarecrow Press. पृ॰ 20. आई॰ऍस॰बी॰ऍन॰ 978-0-8108-7078-9.

इन्हें भी देखें
---------------

सुल्तान इब्राहिम

सुल्तान सतुक बुग़रा खान

तूदा मेंजो
**मनचली** 1973 में बनी हिन्दी भाषा की फिल्म है। इसका निर्देशन और निर्माण राजा नवाथे द्वारा किया गया और संजीव कुमार, लीना चन्दावरकर, नज़ीमा और निरूपा रॉय मुख्य भूमिकाओं में हैं। संगीत निर्देशक लक्ष्मीकांत-प्यारेलाल हैं। इस विषय को 1981 की फिल्म *नौकर बीवी का* में दोहराया गया।

संक्षेप
-------

कहानी एक अमीर, लेकिन बिगड़ैल लड़की, लीना (लीना चन्दावरकर) के बारे में है, जिसके चाचा और चाची उसकी संपत्ति का ख्याल रखते हैं। उसे संपत्ति केवल शादी करने के बाद मिलेगी। अब लीना के बचाव में सुशील कुमार (संजीव कुमार) आता है। इस संकट के समय में वह उसे एक समझौते का प्रस्ताव देता है, जिसमें दोनों एक संविदात्मक विवाह में प्रवेश करेंगे। जो केवल तब तक चलेगा जब तक लीना को धन प्राप्त नहीं हो जाता।

यह सब अच्छे से चलता रहता है। जब तक कि सुशील कुमार का हृदय परिवर्तन नहीं हो जाता है और वह पैसों के लिए लीना से दूर रहने लगता है। वह उसके अभिभावकों का भरोसा भी जीत लेता है। जो लीना के नाम धन देने की बजाय, अब एक घोषणा करते हैं कि सुशील संयुक्त मालिक रहेगा। लीना इस बात से क्रोधित हो जाती है। यहाँ तक ​​कि वह अपनी सबसे अच्छी दोस्त (नज़ीमा) के प्रति भी संदेह से देखने लगती है। कैसे लीना, सुशील के चंगुल से बच निकलती है, फिल्म की आगे की कहानी है।

मुख्य कलाकार
------------

* संजीव कुमार ― सुशील कुमार
* लीना चन्दावरकर ― लीना
* नज़ीमा ― पुष्पा
* निरूपा रॉय ― चाची

संगीत
-----

सभी गीत आनंद बख्शी द्वारा लिखित; सारा संगीत लक्ष्मीकांत-प्यारेलाल द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "गम का फसाना बन गया अच्छा" | किशोर कुमार | 4:33 |
| 2. | "तन मन धन सब है तेरा" | मुकेश | 4:17 |
| 3. | "मिले कहीं दो अजनबी" | किशोर कुमार | 5:04 |
| 4. | "कली कली चूमे गली गली घूमे" | लता मंगेशकर | 5:08 |
| 5. | "ओ मनचली कहाँ चली" | किशोर कुमार | 5:33 |

सन्दर्भ
-------

1. ↑  Dennis Bartholomeusz; Poonam Trivedi (2005). *India's Shakespeare: Translation, Interpretation, and Performance*. Pearson Education India. पपृ॰ 253–. आई॰ऍस॰बी॰ऍन॰ 978-81-7758-131-7.
2. ↑  "Manchali (1973)". *द हिन्दू* (अंग्रेज़ी में). 23 जून 2017. अभिगमन तिथि 9 मई 2019.

बाहरी कड़ियाँ
-------------

* *मनचली*  इंटरनेट मूवी डेटाबेस पर
मुक्त ज्ञानकोश विकिपीडिया से
कार्य-आधारित भाषा शिक्षण (TBLT) या के रूप में जाना जाता टास्क आधारित भाषा सीखने (TBLL), कार्य-आधारित अनुदेश (TBI) प्रामाणिक भाषा के प्रयोग पर और लक्ष्य भाषा का प्रयोग सार्थक कार्य करने के लिए छात्रों को पूछ पर केंद्रित है। इस तरह के कार्यों, एक डॉक्टर का दौरा एक साक्षात्कार आयोजित करने, या मदद के लिए ग्राहक सेवा बुला शामिल कर सकते हैं। आकलन मुख्य रूप से बल्कि निर्धारित भाषा रूपों की सटीकता पर से कार्य परिणाम (असली दुनिया कार्यों में से दूसरे शब्दों में उचित पूरा होने) पर आधारित है। इस लक्ष्य भाषा के प्रवाह और छात्र आत्मविश्वास को विकसित करने के लिए TBLL विशेष रूप से लोकप्रिय बनाता है। ऐसे TBLL रूप कम्यूनिकेटिव भाषा शिक्षण (CLT) की एक शाखा माना जा सकता है।

बांग्लाओरे, भारत में काम करते होए, न प्रहबू ने TBLL को लोकप्रिया किया [1] प्रभु अपने छात्रों को वे भाषाई सवाल पर ध्यान केंद्रित कर रहे थे के रूप में जब एक गैर भाषाई समस्या के साथ बस के रूप में आसानी भाषा सीख सकता है कि देखा। इस क्षेत्र में शोध किया है, जो प्रमुख विद्वानों टेरेसा पी पिका और माइकल लांग शामिल हैं।

जेन विलिस के अनुसार, TBLL पूर्व कार्य, कार्य चक्र, और भाषा फोकस के होते हैं। [2]

कार्य के घटक हैं:

```
लक्ष्य और उद्देश्य,
इनपुट,
क्रियाएँ,
शिक्षक की भूमिका,
शिक्षार्थी भूमिका,
सेटिंग्स
```
करमचंद 80 के दशक का एक मशहूर टीवी धारावाहिक है। 1985 में तैयार किया गया ये धारावाहिक, जो कि संभवतः भारत का पहला जासूसी धारावहिक भी था, दूरदर्शन पर ऐसे समय में प्रसारित होता था जब भारतीय दर्शक सैटेलाईट चैनलों से अनजान थे। पंकज पाराशर द्वारा निर्मित इस धारावाहिक में सुनील शर्मा के लगातार हिलते डुलते कैमरे से किये छायांकन और आनंद मिलिंद के संगीत के साथ करमचंद तथा उनकी सेक्रेटरी किटी द्वारा सुलझाये जाते जुर्म के मामले। यह एक तिलिस्मी प्रस्तुतिकरण रहा और काफी लोकप्रिय भी जिसका ज़िक्र दूरदर्शन के सुनहरे दिनों के रूप में किया जाता है। धारावाहिक में करमचंद की भूमिका पंकज कपूर ने और किटी का किरदार सुश्मिता मुखर्जी ने अदा किया था। इनके साथ एक और अहम किरदार था इंस्पेक्टर खान का जिसे दीपक काज़िर ने निभाया थी। 

धारावाहिक में करमचंद हमेशा गाजर चबाते दिखाये देते थे और लगभग हर किस्से के अंत पर किटी का संवाद होता था "यू आर रीयली अ जीनीयस सर!" जिसका करमचंद झिड़क कर जवाब देते थे "शट अप"।

फरवरी 2007 में सोनी टेलीविजन चैनल ने इस धारावाहिक को पुनर्जीवित करने का प्रयास किया। पाराशर द्वारा ही निर्देशित सीरीयल के इस नये अवतार में करमचंद का किरदार तो पंकज ही निभा रहे हैं पर किटी की भूमिका सुचेता खन्ना निभा रही हैं। नये धारावाहिक की पहली कड़ी 10 फ़रवरी 2007 को रात 9 बजे प्रसारित हुई।

इन्हें भी देखें
---------------

* *करमचंद*  इंटरनेट मूवी डेटाबेस पर
* जासूसी के गैजट्स से बनिए 'करमचंद'
गुरिया
**गुरिया** या **मनका** (bead) ऐसे बंधे हुए दानों को कहते हैं जिन्हें पिरोकर माला बनाई जाती है या जिनसे बनी झालरें सजावट के लिए वस्त्रों में लगाई जाती हैं। 'गुरिया' शब्द का मूल संस्कृत का 'गुटिका' शब्द है और 'मनका' का मूल संस्कृत ही का 'मणिका' शब्द है। 

मनुष्य कब से गुरिया बनाता रहा है, यह कहना कठिन है। जीवश्मों से निर्मित्त पुरापाषाण काल के कुछ ऐसे दाने प्राप्त हुए हैं जिनके संबंध में विश्वास किया जाता है कि वे उस काल में मनुष्यों द्वारा गुरियों की भाँति प्रयुक्त होते थे। ज्यों ज्यों समय बीतता गया, सजावट की इच्छा पूरी करने के लिए मनुष्य ने अन्य पदार्थों का भी उपयोग करना आरंभ किया। 6,000 वर्ष पूर्व की, हड्डियों तथा दुर्लभ पत्थरों इत्यादि की बनी गुरियाँ भी अनेक संग्रहालयों में देखी जा सकती हैं। आधुनिक काल में मनके विविध पदार्थों से बनाए जाते हैं। भारतीय ग्रामीण मेलों में बिकनेवाली बच्चों की मालाएँ बहुधा चटक रंगों में रँगे मटर के दानों से बनती हैं, किंतु बहुमूल्य मालाएँ मूंगे और मणियों को बेधकर तथा सोने के तार में पिरोकर बनाई जाती हैं।

यूरोप में चेकोस्लोवेकिया देश का गैब्लॉंज़ (Gablonz) क्षेत्र गुरिया उत्पादन के लिए प्रसिद्ध है। यहाँ से सारी दुनिया में मनके भेजे जाते हैं। किसी समय यहाँ केवल सैलूलाइड की मूंगे जैसी गुरियाँ बनती थीं, किंतु अब ये प्लास्टिक, काँच, लकड़ी, सींग, कछुए के कवच इत्यादि की बनती हैं। चीन और जापान में हाथीदाँत और हड्डियों के नक्काशीदार मनके बनते हैं। यूरोप आदि देशों में गुरियों का फैशन समय समय पर बदलता रहता है और उसी के अनुसार विभिन्न प्रकार के मनकों की खपत होती है। अब प्लास्टिक की गुरियों का प्रचलन अधिक हो गया है।

इन्हें भी देखें
---------------

* मनका शिल्प

बाहरी कड़ियाँ
-------------

* सौन्दर्य प्रसाधन में मनकों का प्रयोग (प्रवक्ता\_डॉट\_कॉम)
**माइकल नबील सनद** (अरबी: *مايكل نبيل سند*‎,अंग्रेज़ी: Maikel Nabil Sanad; जन्म: 1 अक्टूबर 1985, असयुत,मिस्र) एक राजनीतिक कार्यकर्ता और ब्लॉगर है। उन्होंने 2009 में असिऊत विश्वविद्यालय से पशु चिकित्सा में अपनी स्नातक डिग्री प्राप्त की और संप्रति एरफ़र्ट विश्वविद्यालय, जर्मनी के अंतर्गत विली ब्रांट स्कूल में स्नात्त्कोत्तर कक्षा में अध्ययनरत हैं। वे मिस्र में उदार लोकतांत्रिक मूल्यों को प्रोत्साहित करने के लिए जाना जाते हैं। साथ ही मिस्र और इसराइल के बीच शांतिपूर्ण संबंधों के पक्षधर है।

शांति सक्रियता और कारावास
-------------------------

9 अप्रैल 2009 को नाबिल ने "नो टू कम्प्ल्सरी मिलिटरी सर्विस" आंदोलन की स्थापना की। अक्टूबर 2010 में उन्होंने सैन्य सेवा से मुक्त रखे जाने की मांग करते हुए एक ब्लॉग पोस्ट लिखा था। उसके पश्चात सैन्य पुलिस ने 12 नवम्बर 2010 को उन्हे गिरफ्तार कर लिया, लेकिन अगले ही दिन रिहा कर दिया गया और अंतत: उन्हे चिकित्सा के आधार पर सेवा से मुक्त कर दिया गया। उन्होने सक्रिय रूप से मिस्र क्रांति में भाग लिया। 4 फ़रवरी 2011 को सैन्य पुलिस ने उन्हे गिरफ्तार कर उनके ऊपर काफी अत्याचार किया, लेकिन 27 घंटे बाद उन्हे फिर रिहा कर दिया। 28 मार्च 2011 को सैना ने फिर से लगभग उन्हे उनके घर में गिरफ्तार कर लिया। 10 अप्रैल 2011 को सैन्य अदालत ने नबील को अपनी पोस्ट - "सेना और लोग एक हाथ कभी नहीं थे" में "सेना का अपमान" करने के आरोप में तीन साल के कारावास की सजा सुनाई। उन्हे सभ्य भोजन के उपयोग से इनकार कर दिया गया और कीट से लदी बिस्तर पर सोने और गंदे पानी में स्नान करने के लिए मजबूर किया गया। 23 अगस्त 2011 में उन्होंने भूख हड़ताल शुरू कर दी जिसके दौरान वे दो बार कोमा में गए और कई मौकों पर वे मौत के बेहद करीब देखे गए। 14 दिसम्बर 2011 में रिहा करने की अपील के बावजूद, मिस्र के सर्वोच्च सैन्य अदालत ने उनकी सजा कम कर के दो साल कर दी। सामाजिक मीडिया के माध्यम से घोषणा की गयी कि 29 दिसम्बर 2011 को तहरीर स्क्वायर में माइकल नबील के कारावास के खिलाफ प्रदर्शनी की जाएगी। आखिर में नबील को 23 जनवरी 2012 में सैन्य शासक परिषद ने रिहा कर दिया।

सन्दर्भ
-------

1. ↑  "Maikel Nabil Sanad مايكل نبيل سند: About me". Maikelnabil.com. 2010-12-05. मूल से 4 दिसंबर 2013 को पुरालेखित. अभिगमन तिथि 1 मार्च 2014.
2. ↑  Imprisoned Egyptian Blogger's Hunger Strike Fights Military Rule Archived 2012-03-03 at the Wayback Machine (13 अक्टूबर 2011)
3. ↑  "I Would Not Serve in the Egyptian Military and I Bear the Consequences". Maikel Nabil Sanad. 21 अक्टूबर 2010. मूल से 5 मार्च 2014 को पुरालेखित. अभिगमन तिथि 1 मार्च 2014.
4. ↑  "Maikel Nabil Sanad". Me Forum. मूल से 1 मार्च 2014 को पुरालेखित. अभिगमन तिथि 1 मार्च 2014.

| व्यक्तिगत आँकड़े |
| --- |
| नाम | सनद, माइकल नबील |
| अन्य नाम |  |
| लघु वर्णन | मिस्र के कार्यकर्ता |
| जन्म तिथि | 1 अक्टूबर 1985 |
| जन्म-स्थान | असयुत, मिस्र |
| मृत्यु तिथि |  |
| मृत्यु स्थान |  |
**नरीवादी विमर्श मे** किरआर्ची(**kyriarchy)** का अभिप्राय ऐसी सामाजिक व्यवस्था या परस्पर अन्तर्समबन्धित सामाजिक प्रणालियों के समुह से है जो वर्चस्व, उत्पीड़न, और समर्पण पर आधारित है। यह शब्द Elisabeth Schüssler Fiorenza द्वारा १९९२ मे गढ़ा गया था, जिसका उद्देश्य् वर्चस्व और अधीनता के जटिल और परस्पर जुड़े, अंतःक्रियात्मक और स्व-विस्तारित प्रणालियों से है जिसमें एक ही समय मे एक व्यक्ति कुछ समाजिक संबंधों मे शोषित और अन्य संबंधों मे शोषक/ विशेषाधिकार प्राप्त हो सकते/सकती/सकता है यह लिंग आधारित् पितृसत्ता के विचार का अन्त्रानुभागिय विस्तार् है।  Kyriarchy मे लिंगभेद, नस्लवाद, होमोफोबिया, विद्वेष, आर्थिक अन्याय, जेल-औद्योगिक परिसर, उपनिवेशवाद, सैनिक शासन, प्रजातिकेंद्रिकता, anthropocentrism, speciesism और एसे अन्य प्र्धान पदानुक्र्म् शामिल है जिसमे एक् व्यक्ति की अथवा समूह कि अधीनता का अंतःकरण और संस्थागत होता है।  

* विक्षनरी पर kyriarchy की परिभाषा



1. ↑  Kwok Pui-lan (2009). "Elisabeth Schüssler Fiorenza and Postcolonial Studies". *Journal of Feminist Studies in Religion*. Indiana University Press. **25** (1): 191–197. JSTOR 10.2979/fsr.2009.25.1.191. डीओआइ:10.2979/fsr.2009.25.1.191.
2. ↑
3. ↑  Stichele, Caroline Vander; Penner, Todd C. (2005). *Her Master's Tools?: Feminist And Postcolonial Engagements of Historical-critical Discourse* (अंग्रेज़ी में). BRILL. आई॰ऍस॰बी॰ऍन॰ 9004130527. मूल से 8 अप्रैल 2016 को पुरालेखित. अभिगमन तिथि 4 सितंबर 2019.
मेक-एक्स4 स्टीव मार्मेल द्वारा बनाई गई एक अमेरिकी विज्ञान-फाई, साहसिक कॉमेडी टेलीविजन श्रृंखला है, जो 11 नवंबर से 4 दिसंबर, 2016 तक डिज्नी चैनल पर और 17 अप्रैल, 2017 से 20 अगस्त, 2018 तक डिज्नी एक्सडी पर प्रसारित हुई थी। श्रृंखला सितारों नथानिएल पोटविन, रेमंड चाम, कामरान लुकास, पियर्स जोज़ा और एलिसा जिरेल्स। श्रृंखला में एक लड़का, रयान वॉकर है, जिसके पास आसपास के इलेक्ट्रॉनिक्स और इलेक्ट्रिक्स के साथ वील्ड, नियंत्रण और / या बंधन के लिए तकनीकी-टेलीपैथिक क्षमताएं हैं। वह और उसके दोस्त और उसका भाई एक तकनीकी विशाल मेका रोबोट ढूंढते हैं, जो पैसिफ़िक रिम में "जैगर" के समान कार्य करता है। साथ में, वे कृत्रिम रूप से आनुवंशिक ढाले हुए उत्परिवर्ती राक्षसों से लड़ते हैं और शहर को बचाते हैं।

आधार
----

रेयान वॉकर बे सिटी हाई में एक नए व्यक्ति हैं जो अपने दिमाग से प्रौद्योगिकी को नियंत्रित करने की क्षमता रखते हैं। उनकी प्रतिभा रहस्यमय ढंग से मेच-एक्स4 को जगाती है, एक विशाल 150-फुट रोबोट जिसे एक छिपी हुई प्रतिभा ने अपने शहर को आसन्न कयामत से बचाने के लिए बनाया था। रयान अपने बड़े भाई और दो सबसे अच्छे दोस्तों को मेक-एक्स4 संचालित करने में मदद करने के लिए भर्ती करता है। जब विशाल राक्षस अचानक बे सिटी पर उतरना शुरू करते हैं, तो रोबोट को पायलट करने के लिए चारों को जल्दी से एक टीम के रूप में काम करना सीखना चाहिए जो शहर और दुनिया को बड़े पैमाने पर विनाश से बचाने की उनकी एकमात्र आशा है।

संदर्भ
------

1. ↑
2. ↑
Makefile (मेकफ़ाइल) किसी प्रोग्रामिंग कोड को एकत्र करने, लाइब्रेरी से link करने और चलाने के लिए तैयार करने के काम आता है। इसका प्रयोग यूनिक्स सिस्टम से शुरु हुआ, लेकिन विंडोज़ प्लैटफ़ॉर्म में भी के ज़रिये इसको चलाया जाता है। 

इसकी सबसे अधिक जरूरत तब पड़ती है जब आपके काम में कई सारे स्रोत फाइल, libraries और heder files हों। इसके लिए बारंबार build (~compile) करने और थोड़े बहुत बदलाव करने के बाद परीक्षण करने के लिए कम-से-कम समय में test करने में इसका प्रयोग बहुत लाज़िमी हो जाता है।

उदाहरण
------

एक प्रारूपी नमूना। इससे *edit* नाम का executable, एक C source और 2 header files से बनाया जाएगा.

```
edit : main.o kbd.o command.o display.o #यहाँ edit, target है और \*.o फाइल्स dependencies
  cc -o edit main.o kbd.o command.o display.o
   
main.o : main.c defs.h #यहाँ main.o, target है और main.c, defs.h फाइल्स dependencies
  cc -c main.c
kbd.o : kbd.c defs.h command.h
  cc -c kbd.c
command.o : command.c defs.h command.h
  cc -c command.c
display.o : display.c defs.h
  cc -c display.c

clean :
   rm edit main.o kbd.o command.o display.o

```

इस *edit* को चलाने के लिए, टर्मिनल पर type करें : make

इन्हें भी देखें
---------------

* सीमेक
**कार्बन कर** एक अप्रत्यक्ष कर है। यह उन आर्थिक गतिविधियों पर लगाया जाता है जिनसे प्रत्यक्ष या परोक्ष रूप से जनजीवन पर नकारात्मक प्रभाव पड़ता है। इसके द्वारा सरकारें अपना राजकोष भी संवर्धित करती हैं। इस कर से दो अन्य कर भी संबंधित हैं- उत्सर्जन कर और ऊर्जा कर। उत्सर्जन कर जहाँ प्रत्येक टन हरितगृह गैस के उत्सर्जन पर लगने वाला कर है, वहीं ऊर्जा कर ऊर्जा से संबंधित वस्तुओं पर आरोपित कर है।

इतिहास
------

१९९२ में संयुक्त राष्ट्र ने बढ़ते हरितगृह गैस के स्तर को नियंत्रित करने तथा इससे पर्यावरण पर पड़ने वाले दुष्प्रभाव को कम करने की दिशा में पहल की। ब्राजील के रियो डि जेनेरियो में जलवायु परिवर्तन पर एक सम्मेलन का आयोजन किया गया। पृथ्वी सम्मेलन के नाम से आयोजित इस आयोजन में सदस्य देशों द्वारा कार्बन कर लगाने के आशय पर विचार विमर्श प्रारंभ हुआ। हालांकि इस दिशा में पहले से पहल करते हुए फिनलैण्ड ने १९९० मे अपने यहाँ कार्बन कर लगाने की शुरुआत की। ऐसा करने वाला फिनलैण्ड पहला राष्ट्र है। तत्पश्चात स्वीडन और ब्रिटेन ने १९९१ में इस प्रक्रिया को अपनी भूमि पर लागू किया।

भारत में कार्बन कर
------------------

भारत मे १ जुलाई २०१० से कार्बन कर को लागू कर दिया गया है। वर्तमान मानक के अनुसार प्रति मीट्रिक टन कार्बन डाई ऑक्साइड उत्सर्जन पर ५० रुपये कर स्वरूप संबंधित कम्पनियों को अदा करना पड़ता है। भारत कार्बन कर को स्वविवेक पहल प्रक्रिया और पर्यावरण पर राष्ट्रीय कार्ययोजना के क्रियान्वयन हेतु दायित्वबोध से प्रेरित होकर कर रहा है। भारत ने कार्बन कर को पर्यावरण परिवर्तन की आड़ में बाध्यकारी संहिता बनाने की विकसित राष्ट्रों की मंशा का विरोध किया है।

सन्दर्भ
-------

1. ↑  Hepburn, C. (2006). "Regulating by prices, quantities or both: an update and an overview" (PDF). *Oxford Review of Economic Policy*. **22** (2): 226–247. डीओआइ:10.1093/oxrep/grj014. मूल (PDF) से 23 सितंबर 2008 को पुरालेखित. अभिगमन तिथि August 30, 2009.
2. ↑  "कार्बन कर क्या है?". मूल से 8 अप्रैल 2010 को पुरालेखित. अभिगमन तिथि 24 जुलाई 2012.
3. ↑  Dogra, Sapna. July 3, 2010. "India sets $1/mt clean coal tax for domestic producers/importers. Platts International Coal Report. Retrieved from:
4. ↑  "Climate Change Initiative for 2010" (PDF). मूल से 24 मार्च 2012 को पुरालेखित (PDF). अभिगमन तिथि 24 जुलाई 2012.

बाहरी कड़ियाँ
-------------

* **कार्बन कर**

* **द हिंदू**

* कार्बन कर सुधर का रूप होना चाहिए[*मृत कड़ियाँ*]
मैके कैरोल जेमिसन**मैके कैरोल जेमिसन** का जन्म १७ अक्टूबर, १९५६ को हुआ। वह एक अमेरिकी इंजीनियर, चिकित्सक और नासा की अंतरिक्ष यात्री है। वह १२ सितंबर, १९९२ को स्पेस शटल एन्डेवर पर सवार होकर अंतरिक्ष में यात्रा करने वाली पहली अफ्रीकी-अमेरिकी महिला बनीं। अपने मेडिकल स्कूल और एक संक्षिप्त सामान्य अभ्यास के बाद, जेमिसन शांति कॉर्प में १९८५ से १९८७ तक सेवा करते थे, जब उन्हें नासा द्वारा अंतरिक्ष यात्री कोर में शामिल होने के लिए चुना गया था। १९९३ में उन्होंने नासा से इस्तीफा दे दिया और एक कंपनी को दैनिक जीवन के लिए प्रौद्योगिकी के आवेदन पर शोध करने के लिए कार्य करने लगी। वह कई बार टेलीविजन पर दिखाई दी है, जिसमें स्टार ट्रेक: द नेक्स्ट जनरेशन के एक एपिसोड में एक अभिनेत्री भी शामिल है। वह एक नृत्यांगना है और विज्ञान, इंजीनियरिंग, पत्र, और मानविकी में नौ मानद डॉक्टरेट्स रखती है। वह 100 वर्षीय स्टारशिप संगठन के मौजूदा प्राचार्य भी हैं।

सन्दर्भ
-------

1. ↑  Mae C. Jemison". Bio. Retrieved March 1, 2017.
2. ↑  "Woman in the News; A Determined Breaker of Boundaries -- Mae Carol Jemison". The New York Times. September 13, 1992. Retrieved September 14, 2011.
कालपुरुष (ओरायन) तारामंडल में कापा ओरायोनिस 'κ' द्वारा नामांकित बाएँ नीचे की तरफ वाला तारा है
**कापा ओरायोनिस**, जिसके बायर नामांकन में भी यही नाम (κ Ori या κ Orionis) दर्ज है, आकाश में कालपुरुष तारामंडल का छठा सब से रोशन तारा और पृथ्वी से दिखने वाले तारों में से ५१वाँ सब से रोशन तारा है। यह हमसे लगभग ७०० प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) २.०६ है।

अन्य भाषाओं में
---------------

कापा ओरायोनिस को अंग्रेज़ी में "सेफ़" (Saiph) भी कहा जाता है। यह अरबी भाषा के "सैफ़ अल-जब्बार" (سيف الجبار‎) से लिया गया है जिसका अर्थ "दानव की तलवार" है। कालपुरुष तारामंडल में जो कालपुरुष (या कुछ वर्णनों में एक शिकारी) की काल्पनिक आकृति बनती है, कापा ओरायोनिस उसके हाथ से आगे स्थित एक तारा है।

वर्णन
-----

कापा ओरायोनिस एक B0.5 Iavar श्रेणी का महादानव तारा है। इसका द्रव्यमान (मास) हमारे सूरज के द्रव्यमान का १५-१७ गुना है और व्यास हमारे सूरज के व्यास का ११ गुना है। यह एक बहुत ही गरम तारा है और इसका सतही तापमान २६,००० कैल्विन अनुमानित किया गया है। इसकी भयंकर निहित चमक (निरपेक्ष कान्तिमान) हमारे सूरज की चमक की ५७,५०० गुना है, लेकिन इस से उत्पन्न प्रकाश ज़्यादातर अधिक ऊर्जा वाले पराबैंगनी (अल्ट्रावायोलॅट) रंग में होता है जिसे मनुष्य नहीं देख सकते। इसलिए यह एक बहुत विकिरण (रेडियेशन) उत्पन्न करने वाला तारा होकर भी मनुष्यों को धुंधला लगता है। आज से करोड़ों साल भविष्य में कापा ओरायोनिस सिमटकर एक भयंकर परमनोवा धमाके में ध्वस्त हो जाएगा।

इन्हें भी देखें
---------------

* महादानव तारा
* कालपुरुष तारामंडल

सन्दर्भ
-------

1. ↑  Robert Burnham. "Burnham's celestial handbook: an observer's guide to the universe beyond the Solar System". Courier Dover Publications, 1978. आई॰ऍस॰बी॰ऍन॰ 9780486235684.
**कापा** 2022 की भारतीय मलयाली एक्शन फिल्म है। इसका निर्देशन शाजी कैलाश ने किया है। इस फिल्म की कथा जी आर इंदुगोपन द्वारा लिखित उपन्यास "*शंखुमुखी*" पर आधारित है। इस फिल्म का निर्माण फेफ्का राइटर्स यूनियन, थिएटर ऑफ ड्रीम्स और सारेगामा इंडिया लिमिटेड ने किया है। इसमें पृथ्वीराज सुकुमारन के साथ आसिफ अली, अपर्णा बालामुरली और अन्ना बेन शामिल हैं।

फ़िल्म की घोषणा
---------------

इस फिल्म की घोषणा अगस्त 2021 में की गई थी और वेणु को निर्देशक के रूप में नियुक्त किया गया था। हालाँकि, उन्होंने रचनात्मक मतभेदों का हवाला देते हुए मई 2022 में निदेशक पद छोड़ दिया। बाद में शाजी कैलास ने उनकी जगह ली। इस फिल्म की शुरुआत में मंजू वारियर को मुख्य अभिनेत्री के रूप में चुना गया था, लेकिन कार्यक्रम की उलझनों के कारण उन्होंने इस फिल्म को छोड़ दिया। उनकी जगह अपर्णा बालामुरली ने वह भूमिका निभाई। उस वर्ष मुख्य फोटोग्राफी जुलाई से सितंबर तक तिरुवनंतपुरम में हुई। इस फिल्म का संगीत डॉन विंसेंट और जेक्स बेजॉय द्वारा तैयार किया गया था। इसका छायांकन जोमन टी. जॉन द्वारा और संपादन शमीर मुहम्मद द्वारा किया गया था।

निर्माण
-------

17 अगस्त 2021 को पृथ्वीराज सुकुमारन ने घोषणा की कि ममूटी और मोहनलाल अगले दिन 18 अगस्त को एक परियोजना शुरू करेंगे। 18 अगस्त को उन्होंने पोस्टर साझा किया और उसका शीर्षक कापा तय किया गया। फिल्म की शुरुआत फेफ्का राइटर्स यूनियन द्वारा की गई थी। कापा शीर्षक केरल असामाजिक गतिविधियाँ (रोकथाम) अधिनियम नामक अधिनियम का संक्षिप्त रूप है। वेणु इस फिल्म के निर्देशक थे।  लेकिन मई 2022 को वेणु ने अपने और फेफ्का राइटर्स यूनियन के बीच रचनात्मक मतभेदों के कारण निर्देशक के रूप में खुद को फिल्म से बाहर कर लिया। उसके बाद उनकी जगह शाजी कैलाश इस फिल्म के निर्देशक बने।

सिनेमाघर में
------------

कापा 22 दिसंबर 2022 को सिनेमाघरों में रिलीज़ हुई थी।

संदर्भ
------

1. ↑  "कापा: पृथ्वीराज सुकुमारन, मंजू वॉरियर, आसिफ़ अली, एंड अन्ना बेन टू स्टार इन फ़ेफ़्का'स फ़िल्म". *द टाइम्स ऑफ़ इंडिया*. 18 अगस्त 2022.
2. ↑  "'कापा': मेकर्स अनवेल एन इंट्रीग्यूइंग टीज़र फ़ॉर द पृथ्वीराज सुकुमारन स्टेरर". *द टाइम्स ऑफ़ इंडिया*. 17 अक्तूबर 2022.

बाहरी कड़ियाँ
-------------

* *कापा*  इंटरनेट मूवी डेटाबेस पर
पाल तारामंडल की एक तस्वीर जिसमें कापा वलोरम "κ" के चिह्न वाला तारा है
**कापा वलोरम**, जिसका बायर नाम भी यही (κ Velorum या κ Vel) है, पाल तारामंडल में स्थित एक द्वितारा है। यह पृथ्वी से दिखने वाले सबसे रोशन तारों में से एक है। पृथ्वी से देखी गई इसकी चमक (सापेक्ष कान्तिमान) +२.४७ मैग्नीट्यूड है और यह पृथ्वी से लगभग ५४० प्रकाश वर्ष की दूरी पर है।

अन्य भाषाओँ में
---------------

कापा वलोरम तारे को कभी-कभी "मरकब" (Markab) भी कहते हैं, जो अरबी के "मरकब" (مركب) से लिया गया है, जिसका अर्थ "सवार होने की चीज़" है। इत्तेफ़ाक़ से यही नाम अल्फ़ा पॅगासाई तारे के लिए भी प्रयोग होता है (जहाँ इसका अर्थ "घोड़े की जीन" होता है क्योंकि उस तारे का तारामंडल एक काल्पनिक घोड़ेनुमा जीव की आकृति से दर्शाया जाता है)। असमंजस कम करने के लिए कापा वलोरम के अंग्रेज़ी नाम को कभी-कभार एक अक्षर बदलकर "Markeb" लिख दिया जाता है, हालाँकि इसका उच्चारण फिर भी "मरकब" ही है।

विवरण
-----

कापा वलोरम द्वितारे का मुख्य तारा एक B2 IV-V श्रेणी का नीला-सफ़ेद उपदानव तारा है। यह और इसका साथी तारा एक-दूसरे की एक परिक्रमा लगभग हर ११६ दिनों में पूरी कर लेते है। अगर मंगल ग्रह के दक्षिणी ध्रुव पर खड़े होकर ऊपर देखा जाए तो यह तारा लगभग सर के ऊपर स्थित प्रतीत होगा, इसलिए इसे मंगल का दक्षिणी ध्रुव तारा भी कहा जाता है। अयन गति की वजह से क़रीब सन् ९००० ईसवी में यह पृथ्वी के दक्षिणी ध्रुव के लगभग ऊपर स्थित होगा।

इन्हें भी देखें
---------------

* पाल तारामंडल
* उपदानव तारा
* द्वितारा

सन्दर्भ
-------

1. ↑  Robert Burnham. "Burnham's celestial handbook: an observer's guide to the universe beyond the solar system". Courier Dover Publications, 1978. आई॰ऍस॰बी॰ऍन॰ 9780486236735. मूल से 4 जून 2016 को पुरालेखित. अभिगमन तिथि 27 अक्तूबर 2011.
खान सिद्दिकी अल हिन्दी के नाम से मशहूर **मोहम्मद रफीक साबिर** भारत विभाजन के घोर विरोधी स्वतंत्रता सेनानी थे। उन्होंने मुसलिम लीग प्रमुख और पाकिस्तान के कायदे आजम मोहम्मद अली जिन्ना को भारत विभाजन कर पाकिस्तान की माँग करने के कारण देश की आजादी में सबसे बड़ा दुश्मन माना था और मुंबई में उनके घर पर चाकू से हमला कर उन्हें जान से मारने की कोशिश की थी।

जीवन वृत्त
----------

मोहम्मद रफीक साबिर मूल रूप से लाहौर के रहने वाले थे। उनके पिता वहां पर उमरदीन लाहौर की जिला अदालत में मुंशी थे। ये मोजअ कोट अब्दुल्लाह मजंग के रहने वाले थे। यह इलाका आज भी पाकिस्तान में प्रसिद्ध पीर अब्दुल अजीज के नाम से जाना जाता है।
आजादी की लड़ाई में इन्होंने सबसे पहले मुस्लिम लीग और उसके बाद अन्य लोगों के साथ जुड़कर बढ़-चढ़कर भाग लिया। उस वक्त कांग्रेस और मुस्लिम लीग के रूप में दो ही दल हुआ करते थे। 1925 में मोहम्मद साबिर ने आजादी के लिए अंग्रेजों के खिलाफ एक आंदोलन को देखा तो वो भी आजादी की लड़ाई में शामिल हो गए। 
जेल से रिहा होने के बाद खान सिद्दिकी कुछ दिन मुंबई में रहे और उसके बाद इंदौर आ गए। 24, गफूर खां की बजरिया और रानीपुरा में वह सालों तक लकड़ी का बिजनेस करते रहे। साथ ही आजादी के बाद इंदौर की समस्याओं के लिए उन्होंने कई बार सरकार के खिलाफ आंदोलनों में भाग लिया। उन्होंने जीते जी कभी भी सरकार से सीधे कोई मदद नहीं मांगी। उनका कहना था कि जो सबको दिया जा रहा है, उन्हें भी अपने आप मिलना चाहिए।
इन्हें आजादी के बाद में खान सिद्दिकी अल हिन्दी के रूप में जाना जाता था। प्रदेश शासन द्वारा उन्हें स्वतंत्रता संग्राम सेनानी मानते हुए पेंशन भी दी जाती रही।

तीन अगस्त 1990 को खान सिद्दिकी का इंतकाल होने गया।

जिन्ना पर हमला
--------------

खान सिद्दिकी मोहम्मद अली जिन्ना को आजादी में सबसे बड़ा रोड़ा मानते थे। उनका मानना था कि कायदे आजम जिन्ना हिंदुस्तान की आजादी के रास्ते में रुकावट के साथ-साथ अंग्रेजी साम्राज्य के हाथ में एक खिलौना है। वे मानते थे कि उस समय सबसे ज्यादा जरूरत आजादी की थी, जबकि जिन्ना आजादी के साथ-साथ, इससे ज्यादा देश को दो टुकड़ों में बांटने की कवायद करने में लगे थे।

उन्होंने 26जुलाई 1943 को मुम्बई में तत्कालीन मुस्लिम लीग के प्रमुख मोहम्मद अली जिन्ना पर चाकू से हमला कर दिया। यह हमला उनके घर में घुसकर किया गया। इस हमले का मकसद जिन्ना को मारना था। हमले के लिए 25 वर्षीय साबिर लाहौर से मुंबई आए थे। हमले में जिन्ना की गर्दन, बाए कंधे, थोड़ी और कलाई में काफी चोट आई। जिन्ना के साथियों ने मोहम्मद साबिर को पकड़कर जिन्ना की रक्षा की थी।
मुंबई में हिज लार्ड शिप की अदालत में उनके खिलाफ मुकदमा चलाया गया। कोर्ट में भी उन्होंने जिन्ना को आजादी में रुकावट बताया। गवाहों के बयान के बाद खान सिद्दिकी को मौत की सजा देने की मांग की गई। न्यायालय ने उन्हे धारा ३क्७ के अंतर्गत पांच साल कैद की सजा दी। उन्हें पहले 4 नवम्बर 1943 से यरवदा सेंट्रल जेल में रखा गया। उसके बाद 12-4-1945 को उन्हें आर्थर रोड सेंट्रल जेल मुंबई में शिफ्ट कर दिया गया। बाद में उन्हें रिहा किया गया।

पाकिस्तान में मोहम्मद अली जिन्ना को जनक और कायदे आजम का दर्जा दिया गया है इसलिए पाकिस्तान के इतिहास में खान सिद्दिकी को बड़ा आतंकी माना जाता है। वहां की कई किताबों में खान सिद्दिकी द्वारा जिन्ना को मारने की कोशिश का प्रमुखता से उल्लेख किया गया है।

बाहरी कड़ियाँ
-------------

* देशभक्त के वारिस को रोटी भी नसीब नहीं
**ऑस्ट्रेलिया भारत टेस्ट मैच विवाद, 2008** ऑस्ट्रेलिया भारत 2007-08 टेस्ट क्रिकेट श्रृंखला में भारतीय क्रिकेट टीम और ऑस्ट्रेलिया क्रिकेट टीम के बीच हुआ विवाद है। दुसरे टेस्ट मैच में हुए विवादिस्त अंपायर निर्णयो ने विवादो को बढावा दिया। इस मैच में वेस्ट इंडीज के स्टीव बकनर और इंग्लैड के मार्क बेन्सन अंपायर थे। इस टेस्ट मैच के तीसरे दिन का खेल ख़त्म होने के बाद ऑस्ट्रेलिया के एंड्रयू साइमंड्स ने भारत के हरभजन सिंह के ख़िलाफ़ नस्लवादी टिप्पणी की शिकायत की। जिसके परिणामस्वरूप मैच रेफ़री माइक प्रॉक्टर ने हरभजन सिंह पर तीन टेस्ट मैचों की पाबंदी लगाई।

प्रमुख विवादिस्त निर्णय
-----------------------

* ऑस्ट्रेलिया की पहली पारी में एंड्रयू साइमंड्स को ३-४ बार आउट न दिया जाना।
* भारत की दूसरी पारी में राहुल द्रविड़ और सौरभ गांगुली को आउट दिए जाना।

प्रतिक्रियाऍ
------------

* बीसीसीआई ने हरभजन सिंह पर लगाए गए तीन् टेस्ट मैचों के बैन और अंपायरों के खिलाफ अपील दायर की।

स्रोत
-----

1. 1 2  "भज्जी पर नस्लवादी टिप्पणी का आरोप". बीबीसी. जनवरी 4, 2008. मूल से 7 जनवरी 2008 को पुरालेखित. अभिगमन तिथि 6 जनवरी 2008.
2. ↑  "बीसीसीआई ने आईसीसी को 24 घंटे दिए". भास्कर. जनवरी ७, 2008. मूल से 9 जनवरी 2008 को पुरालेखित. अभिगमन तिथि 8 जनवरी 2008.

यह भी देखे
----------

बाहरी कडियाँ
------------

* Outrage in India over umpiring, Aussie behaviour (अंग्रेज़ी मे)
* Netizens outraged over biased umpiring (अंग्रेज़ी मे)